stanford-oval/wikipedia huggingface dataset:
Katariina Vuorinen

Katariina Vuorinen luki työnsä vuonna 2018.
Katariina Vuorinen (s. 1976 Janakkala) on suomalainen runoilija. Hän on koulutukseltaan filosofian maisteri Suomen kirjallisuuden oppiaineesta (TaY). Vuorinen on työskennellyt Jyväskylän yliopistossa suunnittelijana ja rehtorin avustajana. Hän on myös luovan kirjoittamisen opettaja. Vuodesta 2010 Vuorinen on ollut vapaa kirjailija.
Vuorinen debytoi vuonna 1992 sekä YLE:n Maailman Matkassa -kilpailussa ja että Hämeen läänin kirjoituskilpailun voittajana. Vuonna 1999 hänet palkittiin Suomen Kulttuurirahaston Suuressa runokilpailussa.
Vuorisen esikoisteos Edith suuteli minua unessa julkaistiin vuonna 2001 ja oli ehdokkaana Helsingin Sanomien kirjallisuuspalkinnon saajaksi. Toinen runokokoelma Kylmä rintama ilmestyi vuonna 2006. Kolmas runokokoelma Rouvien ja lintujen talo ilmestyi vuonna 2010, ja oli ehdolla Tiiliskivi-palkinnon saajaksi vuonna 2011. Neljäs kokoelma Uudenvuodenlaki julkaistiin 2015 ja sai erinomaisia arvosteluja. Vuorinen toimi Keski-Suomen Kirjailijat ry:n puheenjohtajana vuosina 2008–2013. Vuosina 2008–2011 hän oli Nuoren Voiman Liiton hallituksen jäsen.
Runoteosten lisäksi Vuorinen on kirjoittanut moniin antologioihin ja tehnyt poikkitaiteellisia projekteja. Kirjoittamistyön ja nomadielämän myötä hän matkustanut ja esiintynyt ympäri maailmaa. Vuorisen runoja on käännetty saksaksi, englanniksi, italiaksi, espanjaksi, puolaksi, sloveeniksi, viroksi, islanniksi, albaniaksi, latviaksi, unkariksi, arabiaksi ja venäjäksi. Vuorinen on kolumnisti Hämeen Sanomissa (2017–). Vuosina 2005–2009 hän toimi avustavana kriitikkona Keskisuomalaisessa. Vuosina 2010–2011 Vuorinen kirjoitti Väli-Suomen Median Sunnuntaisuomalaisen Uutisruno-palstalle.
Teokset

Edith suuteli minua unessa (Tammi, 2001)
Kylmä rintama (Savukeidas, 2006)
Rouvien ja lintujen talo (Savukeidas, 2010)
Uudenvuodenlaki (Savukeidas, 2015)
Piru irti Islannissa (muut tekijät: Kauko Röyhkä ja Olga Välimaa) (Like, 2017)
Myöhempien kesien jumalat / Los dioses de los veranos ulteriores (Aviador, 2022)
Antologioissa

Heti tänään (Kirjayhtymä, 1992)
ALUE 93 (Hämeen läänin taidetoimikunta, 1993)
ALUE 96 (Hämeen läänin taidetoimikunta, 1996)
Kivi keskellä toria (Tammi, 1999)
Uusi ääni (Otava, 2006)
...aina joku kirjoittaa. Kirjailijoita Hämeestä. (Vana –66, 2007)
Der Weg der Lyrik führt nach Wiepersdorf (Finnland-Institut in Deutschland, 2009)
Antología de Poetas Finlandeses del Tercer Anuario Impreso de Periódico de Poesia (PdP, 2010)
Suomalaisia nykyrunoilijoita 2 (BTJ-Avain, 2011)
Il limite della neve. La nueva poesia finlandese. (Mimesis Hebenon, 2011)
Minttutoffeen onni - The Pleasures of Peppermint (Palladium Kirjat, 2012)
Puheenvuoroja nykyrunouden yhteiskunnallisuudesta (Poesia, 2012)
Pimppini on valloillaan (WSOY, 2012)
In diese Arme passt viel Licht  (SuKuLTur, 2012)
Six poets (Arc Publications, 2013)
8+8 (NyNorden, 2013)
Poeti e aforisti in Finlandia (Ediz. del Foglio Clandestino, 2013)
Los abejorros zumban en la Ventana. Selección de poesia finlandesa contemporánea (Erizo Editora, 2013)
Valo kajahtaa (Keski-Suomen Kirjailijat ry, 2013)
Granta 5: Venäjä (Otava, 2015)
Juuret (Vana -66 ry, 2016)
Olet täyttänyt ruumiini tulella (WSOY, 2017)
Aiheesta muualla

Katariina Vuorinen Savukeitaan sivuilla
Kirjailija Katariina Vuorinen Facebookissa
Teoksen Uudenvuodenlaki Facebook-sivut
My black and white Africa
Runouslehti Jano
Arvostelu teoksesta Uudenvuodenlaki Helsingin Sanomissa 8.6.2015
Arvostelu teoksesta Uudenvuodenlaki Turun Sanomissa 23.1.2016
Arvostelu teoksesta Uudenvuodenlaki Keskisuomalaisessa 8.3.2015
Katariina Vuorinen HSTV:ssä 8.6.2015: HSTV:n Nokikkain: Mikä feminismissä ärsyttää?
Arvostelu teoksesta Rouvien ja lintujen talo Keskisuomalaisessa 1.9.2010
Arvostelu teoksesta Rouvien ja lintujen talo Turun Sanomissa 1.10.2010
Keskisuomalainen 9.10.2014: Suomalaista runoa ja saunaa Frankfurtissa
Keskisuomalainen 5.10.2016: Arvio: Sanan ja äänen hämärävyöhykkeellä (keikka-arvio)
Turun Sanomat 7.11.2016: Runoviikon klubit hengittävät moniäänisyydestä (keikka-arvio)
Katariina Vuorisen runoja espanjaksi Periódico de Poesía -verkkolehdessä
Katariina Vuorinen Frankfurtin kirjamessuilla 2014 Goethe Institutin sivuilla: Lyrikerin Katariina Vuorinen auf der tour schweiss&poesie
Katariina Vuorinen Frankfurtin kirjamessuilla 2014 Finnland Institutin sivuilla: Schweiß und Poesie – Dichtkunst und Sauna bei der weltgrößten Buchmesse (saksaksi)
Katariina Vuorinen Frankfurtin kirjamessuilla 2014 Finnland Institutin sivuilla: Schweiß und Poesie – Runoutta ja saunomista Frankfurtin kansainvälisillä kirjamessuilla (suomeksi)
Linn Nygård

| Linn Nygård> Henkilötiedot |
| --- | --- |
Syntynyt: 15. huhtikuuta 1992 (ikä 32)
Ammatti:  Muusikko
Muusikko
Taiteilijanimi:  Linn
Aktiivisena:  2003–
Tyylilajit:  pop, pop-punk, rock
Yhtyeet:  Linn
  [ Muokkaa Wikidatassa ] [ ohje ]  
Linn Nygård (s. 15. huhtikuuta 1992) on pedersöreläinen laulaja, säveltäjä ja sanoittaja. Hän osallistui Sebastian Holmgårdin kanssa Suomen vuoden 2010 euroviisukarsintaan kappaleella Fatal Moment. Hän pääsi kilpailuun Euroviisujen avoimen kilpailun kautta. Nygård sai finaalissa 7 135 ääntä ja sijoittui seitsemänneksi. Nygårdin musiikkivideo Over You sijoittui The Voicen Garage Countdown -kilpailussa 29. sijalle.
Nygård edusti Suomea vuonna 2007 Melodi Grand Prix’ssä (MGP) Oslon Spektrum-hallissa kappaleella En liten önskan ja pääsi superfinaaliin asti. Hänen lopullinen sijoituksensa kilpailussa oli neljäs.
Nygård on osallistunut myös vuoden 2003 Stjärnskottet-kilpailuun.
Tammikuussa 2012 Nygård julkaisi Sebastian Holmgårdin kanssa digitaalisen singlejulkaisun, joka sisältää kaksi uutta kappaletta "Back In 95" ja "I See You". Single julkaistiin myös fyysisenä promosinglenä.
Diskografia > Singlet

Over You (2008)
Linn ja Sebastian (2012, digitaalinen ja promosingle)
Diskografia > Kokoelmilla

Stjärnskottet 2003 Kokoelmalevy (2003) (Sisältää kappaleen Tusen bitar Linnin ja Jannika Illanvuoren laulamana duettona)
MGP Nordic 2007 Kokoelmalevy (2007) (Sisältää kappaleen En liten önskan sekä normaalina että karaokeversiona)
Eurovision laulukilpailu 2010 Kokoelmalevy (2010) (Sisältää kappaleen Fatal Moment)
Musiikkivideot

Over You (2008)
Palkinnot

Melodi Grand Prix (MGP) neljäs palkinto vuonna 2007
Kansainvälinen elokuvafestivaali palkinto Walesissa musiikkivideosta Over You vuonna 2008
Aiheesta muualla

Linn Nygård MySpacessa
Katekiini

| Katekiini |
| --- | --- |

Tunnisteet
IUPAC-nimi:  (2R,3S)-2-(3,4-dihydroksifenyyli)-3,4-dihydro-2H-kromeeni-3,5,7-trioli
CAS-numero:  154-23-4
PubChem CID:  9064
SMILES:  C1C(C(OC2=CC(=CC(=C21)O)O)C3=CC(=C(C=C3)O)O)O
Ominaisuudet
Molekyylikaava:  C15H14O6
Moolimassa:  290,27 g/mol
Sulamispiste:  175–177 °C
Katekiini on eräs flavonoidi ja antioksidantti. Erilaiset kasvit valmistavat katekiineja omaan käyttöönsä esimerkiksi aseeksi erilaisten mikrobipatogeenisten ja hyönteisten aiheuttamia tuhoja vastaan sekä suojaamaan kasveja auringon ultraviolettisäteilyltä. Katekiinia on muun muassa teessä, etenkin vihreässä teessä.
Katekiinilla on todettu tutkimuksissa olevan useita terveyshyötyjä ihmiselle. Yliannokset voivat kuitenkin olla haitallisia.
Terveysvaikutukset

Vihreästä teestä saadulla katekiineilla on tutkimuksissa havaittu useita myönteisiä terveysvaikutuksia. Katekiinit toimivat antioksidantteina ja estävät tulehduksien syntymistä, heikentävät diabetesta sekä estävät bakteerien ja virusten toimintaa. Vihreän teen juonti ehkäisee suun sairauksia, auttaa ihoa suojautumaan auringon säteilyltä, vaikuttaa positiivisesti painonhallintaan sekä vahvistaa luiden tiheyttä ja immuunijärjestelmää. Katekiinien on todettu hidastavan tai estävän syövän kehitystä.
Vihreän teen sisältämien katekiinien väitetään kiihdyttävän aineenvaihduntaa, ja niitä myydään "rasvanpolttajina".
Ylisuurina annoksina käytettynä ravintolisissä katekiini voi aiheuttaa myrkytyksen, vaurioittaa maksaa, tai lamata kilpirauhasta ja pahentaa siis kilpirauhasen vajaatoimintaa. Katekiinit saattavat vaikuttaa eräiden lääkkeiden imeytymiseen haitallisesti.
Aiheesta muualla

PubChem: Cianidanol (englanniksi)
Human Metabolome Database (HMDB): Catechin (englanniksi)
Food Component Database (FooDB): Catechin (englanniksi)
DrugBank: Cianidanol (englanniksi)
Kyoto Encyclopedia of Genes and Genomes (KEGG): (+)-Catechin (englanniksi)
PheroBase: Semiochemical - d-catechin (englanniksi)
Lonnie Liston Smith

Lonnie Liston Smith vuonna 2009.
Lonnie Liston Smith (s. 28. joulukuuta 1940 Richmond, Virginia) on yhdysvaltalainen pianisti ja kosketinsoittaja, jonka tyylilajeja ovat jazz, soul ja funk. Smith on soittanut Gato Barbierin, Art Blakeyn, Betty Carterin, Miles Davisin,  Rahsaan Roland Kirkin ja Pharoah Sandersin kokoonpanoissa. Vuodesta 1973 hän on tehnyt soolouraa.
Lonnie Liston Smith löysi 16-vuotiaan basisti- ja jazzsäveltäjälupauksen Marcus Millerin, otti tämän mukaan sooloalbumilleen Exotic Mysteries (1978) ja saattoi tämän myöhemmin yhteen Miles Davisin kanssa.
Elämä ja ura

Smith valmistui musiikkipedagogiksi Baltimoren Morgan State Universitystä vuonna 1961, muutti New Yorkiin ja pääsi kosketinsoittajaksi rumpali Art Blakeyn kokeilevaan Jazz Messengers -yhtyeeseen. Sen jälkeen hän soitti rumpali Max Roachin yhtyeessä ja vuonna 1965 multi-instrumentalisti Rahsaan Roland Kirkin kanssa muun muassa tämän albumilla Rip, Rip and Panic.
Siihen asti pianoa soittanut Smith alkoi kokeilla sähköisiä kosketinsoittimia liityttyään vuonna 1958 Pharoah Sandersin kiertuekokoonpanoon. Pari vuotta myöhemmin hän aloitti yhteistyön Miles Davisin kanssa, kunnes siirtyi soolouralle 1973.
Smith vieraili ensi kertaa Suomessa vuonna 2009, jolloin hän soitti yhtyeineen helsinkiläisen Funky Elephant -ryhmän 15-vuotisjuhlaillassa Virgin Oil -ravintolassa.
Levytyksiä

Astral Traveling, Flying Dutchman, 1973.
Cosmic Funk, Flying Dutchman, 1974.
Expansions, Flying Dutchman, 1975.
Visions of a New World, Flying Dutchman, 1975.
Reflections of a Golden Dream, RCA, 1976.
Live!, RCA, 1977.
Renaissance, RCA, 1977.
Loveland, Columbia, 1978.
A Song for the Children, Columbia, 1979.
Dreams of Tomorrow, Doctor Jazz, 1979.
Love Is the Answer, Columbia, 1980.
Love Goddess, Startrak, 1983.
Silhouettes, Doctor Jazz, 1984.
Rejuvenation, Doctor Jazz, 1985.
Make Someone Happy, Doctor Jazz, 1989.
Ankhspansion, Novus, 1991.
Magic Lady, Startrak, 1991.
Transformation, Loveland, 1998.
Exotic Mysteries / Loveland, Sony International, 1998.
Explorations: The Columbia Years, Legacy, 2002.
Aiheesta muualla

Lonnie Liston Smith Allmusic-tietokannassa (englanniksi)
Lonnie Liston Smithin oma verkkosivusto (englanniksi)
Keltasara

| Keltasara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  flava
Kaksiosainen nimi
 Carex flava  L. 
Katso myös
   Keltasara Wikispeciesissä   Keltasara Commonsissa 
Infobox OKNimi-testi OKIUCN-testi OK: 
Keltasara (Carex flava) on kesä-heinäkuussa kukkiva sarakasvi.
Ulkonäkö

Lehdet ovat kellertävän vihreät, kolmesta seitsemään millimetriä leveät, teräväselkäiset ja vartta lyhyemmät. Siirottava alin tukilehti on pidempi kuin kukinto. Kukinnossa on perätön hedetähkä ja kahdesta neljään emitähkää, joista alimmainen on erillään. Tähkäsuomut ovat kellanruskeat ja 2,5–4,5 mm pitkät, ja niissä on kellanvihreä keskisuoni. Pullakot ovat 5–7 mm pitkiä ja selväsuonisia.
Elinympäristö

Keltasara on kalkinsuosija; sen voi löytää rehevistä ja kosteista paikoista, kuten letto- tai korpisoilta, rannoilta, lähteiköistä tai ojista. Lisäksi se esiintyy kosteilla preerioilla.
Levinneisyys

Kasvaa lähes koko Euroopassa, läntisessä Pohjois-Amerikassa sekä Kanadan kaakkoisosasta länteen päin ulottuvalla vyöhykkeellä. Hajanaisempia esiintymiä löytyy muun muassa Kaukasukselta.
Aiheesta muualla

Laji.fi: Keltasara (Carex flava)
Kasviatlas 2018: Keltasaran (Carex flava) levinneisyys Suomessa
Lievestuoreen Liisa

| ”Lievestuoreen Liisa” Irwin Goodman |
| --- | --- | --- |

Singlen tiedot
 Albumilta: Poing poing poing
 B-puoli: ”Kööpenhaminassa vain”
 Äänitetty : 10. toukokuuta 1971
 Julkaistu: 1971
 Tekijä(t): Irwin Goodman, Emil von Retee
 Tyylilaji: iskelmä
 Kesto: 03.30
 Levy-yhtiö: Finnlevy
Irwin Goodmanin muut singlet
| ”Tositarkoituksin” 1970 | ”Lievestuoreen Liisa” 1971 | ”Poing poing poing” 1971 |
Lievestuoreen Liisa on Irwin Goodmanin vuonna 1971 julkaistu musiikkikappale Poing poing poing -albumilta. Goodmanin säveltämä ja Vexi Salmen (Emil von Retee) sanoittama kappale käsittelee Lievestuoreen sellutehtaan aiheuttamia ympäristöhaittoja. Kappale julkaistiin myös singlenä B-puolenaan ”Kööpenhaminassa vain”.
Laulun synty

Kappale syntyi, kun Goodmanin hovisanoittaja Vexi Salmi luki keväällä 1971 Helsingin Sanomista uutisen, jossa kerrottiin Lievestuoreen sellutehtaan avaamisesta uudelleen. Salmi kirjoitti tekstin välittömästi Helsingissä, ja koska Goodman oli keikalla Mikkelissä, luovutti Salmi tekstin kirjekuoressa linja-autonkuljettajalle, joka puolestaan luovutti sen määränpäässä, Mikkelin linja-autoasemalla, Goodmanille. Goodman teki sävellyksen, ja lähetti sen seuraavalla linja-autolla takaisin Helsinkiin, jolloin se palasi Salmelle ennen yötä. Vielä saman yön aikana Markku Johansson teki kappaleeseen sovituksen. Seuraavana päivänä siirryttiin studioon, jolloin nauhoitettiin taustat ja lopuksi Goodman lauloi oman osuutensa.
Single ilmestyi viikko sen jälkeen, kun Helsingin Sanomien artikkeli oli julkaistu. Kappale soi paljon radiossa kesän aikana varmistellen Goodmanin tulevan Poing poing poing -albumin menestystä.
Kappaleen aihe

Lievestuoreen sellutehdas oli kuuluisa siitä, että 1970-luvun puutteellisen luonnonsuojelun mukaisesti se laski jätteensä suoraan viereiseen Lievestuoreenjärveen, mikä johti pahanhajuisen lipeälammen muodostumiseen. Tämä ei kuitenkaan juurikaan haitannut työntekijöitä ja asukkaita, sillä tehdas tarjosi satoja työpaikkoja. Kappaleen rivi ”Tehdas haiskoon, leipää tuo se vain” viittaa tähän asenteeseen. Vexi Salmi on kuitenkin korostanut, ettei ”Lievestuoreen Liisa” ole poliittinen kannanotto, vaan ”lähinnä kupletti ja vitsi ajankohtaisesta aiheesta”.
Kappaleen on sanottu kuuluvan samaan kategoriaan kuin laulut ”Saarijärven Liisa”, ”Joensuun Elli” ja ”Muhoksen Mimmi”, joissa mainitaan paikkakunta, ja sieltä kotoisin oleva tyttö. Vexi Salmi onkin kuvannut ”Lievestuoreen Liisaa” kunnianosoituksenaan edellisille iskelmäpolville.
Laulun sanoituksessa nuoripari haaveilee onnellisena likaojan varressa. Yhä avioparinakin he astelevat rinnakkain viemärille. Kappaleen romanttinen sanoitus luo suuren kontrastin siinä kuvatun haisevan tunkion kanssa.
Myöhempiä tapahtumia

Laulun myötä Liisasta tuli Lievestuoreen nimikkotyttö, mistä osoituksena paikkakunnalla useaan otteeseen järjestetyt Liisan Höylät -huuliharppufestivaalit. Kyseisen tapahtuman yhteydessä on valittu Lievestuoreen Liisa, joista tunnetuin on ollut meloja ja olympiavoittaja Sylvi Saimo.
Vuonna 2003 Vexi Salmi kirjoitti kappaleen jatko-osan, jonka levytti Irwin Goodmanin vanha soittokaveri Markku Laamanen. Kyseisessä laulussa eläkkeelle jääneen Liisan elämä hymyilee, mutta hänen miehensä on kuollut, joten Liisa käy iltaisin hautausmaalla. Hän käy myös tanssimassa läheisen motellin parketilla ja suhtautuu iloisesti elämään.
Vaikka Lievestuoreen tehdas esitetään kappaleessa varmuuden takaajana, se ajautui myöhemmin konkurssiin. Jäljelle jäi lipeälampi, joka aiheutti haittoja vielä vuosikymmeniä. Jätökset siivottiin yhteiskunnan kustannuksella.
Kappaleet singlellä

Sävellykset Irwin Goodman
Sanoitukset Vexi Salmi (nimellä Emil von Retee)
Sovitukset Markku Johansson
A-puoli
Lievestuoreen Liisa – 3.30
B-puoli
Kööpenhaminassa vain – 2.43
Lähteet:
Aiheesta muualla

Irwin Goodman – Lievestuoreen Liisa / Kööpenhaminassa Vain discogs.com sivustolla. (englanniksi)
Kertšinsalmi

Kertšinsalmi LANDSAT-satelliitin kuvaamana.
Kertšinsalmi (ven. Керченский пролив, Kertšenski proliv, ukr. Керченська протока, Kertšenska protoka, krimintat. Keriç boğazı) on noin 40 kilometriä pitkä Asovanmeren ja Mustanmeren yhdistävä kapea salmi, joka jää Krimin niemimaan itäisimmän osan eli Kertšin niemimaan ja Kaukasian puolella olevan Tamanin niemimaan väliin. Salmi on kapeimmillaan pohjoisosassaan, jossa se on vain 3–5 kilometriä leveä. Mustaanmereen avautuvassa eteläpäässä leveys on noin 14 kilometriä. Kertšin kaupunki sijaitsee salmen keskivaiheilla Kertšin niemimaan puolella. Salmi on 5–13 metriä syvä. Se tunnettiin antiikin aikana Krimin Bosporuksena.
Alueella syntyi vuonna 2003 kriisi, kun Venäjä ryhtyi rakentamaan patoa Tamanin niemimaalta kohti salmessa Ukrainan puolella rajaa sijaitsevaa Tuzlan saarta. Padon rakennustyöt keskeytettiin ja myöhemmin osapuolten välillä solmittu sopimus määritti salmen yhteiskäyttöön. Venäjä kuitenkin kyseenalaisti saaren kuulumisen Ukrainalle vuonna 2005, ja asiasta ei ole päästy sopimukseen.
Aiheesta muualla

Kuvia tai muita tiedostoja aiheesta Kertšinsalmi Wikimedia Commonsissa
Kenya Robinson

| Kenya Robinson> Henkilötiedot |
| --- | --- |
Koko nimi:  Kenya Robinson
Syntynyt: 12. maaliskuuta 1970 (ikä 54) Daytona Beach, Florida, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  182 cm
Pelaajaura
Yliopistojoukkueet
:  New Orleansin yliopisto
Seurajoukkueet
1997–1999 1999–2001 2001–2002 2001–2002 2002–2003 2003–2004 2004–:  SB-Girls Pantterit Äänekosken Huima BC Nokia Äänekosken Huima Irlandesas UPV (Espanja II) Äänekosken Huima
Kenya Robinson (s. 12. maaliskuuta 1970 Daytona Beach, Florida) on yhdysvaltalainen koripalloilija. Poikkeuksellisen pitkän pelaajauran tehnyt Robinson lienee Suomen naisten pääsarjahistorian menestynein ulkomaalaispelaaja ja useiden ennätysten hallussapitäjä.
Maaliskuussa 2013 Robinson rikkoi Suomen naisten pääsarjahistorian ensimmäisenä pelaajana runkosarjassa 5 000 otetun levypallon rajapyykin. Maaliskuussa 2015 hän pelasi Suomen pääsarjan ensimmäisenä pelaajana 100. pudotuspeliottelunsa.
Robinsonia ja miesten Korisliigassa myös poikkeuksellisen pitkän ja menestyksekkään uran tehnyttä Damon Williamsia on joskus vertailtu keskenään.
Saavutuksia > Henkilökohtaiset saavutukset

Naisten Korisliigan vuoden ulkomaalaisvahvistus 1998, 2001, 2008 ja 2010
Naisten Korisliigan SM-finaalien paras pelaaja 2001
Naisten Korisliigan runkosarja:
Korikuningatar 2008
Pistetilaston toinen 2006
Levypallokuningatar 2006, 2010 ja 2011
Levypallotilaston toinen 1998, 2002, 2003 ja 2009
Levypallotilaston kolmas 2008
Syöttökuningatar
Syöttötilaston toinen 1998
Syöttötilaston kolmas 2007, 2008, 2010 ja 2012
Riistokuningatar 1998, 2000, 2001 ja 2003
Riistotilaston toinen 2006
Riistotilaston kolmas 2008
Torjuntakuningatar 1998
Torjuntatilaston kolmas 2010
Saavutuksia > Joukkuesaavutukset

Suomen mestaruus 2000, 2001 ja 2003
SM-hopeaa 2002, 2006, 2012 ja 2015
SM-pronssia 1998 ja 2007
Suomen cupin voitto 2006
Suomen cupin hopeaa 2008, 2011 ja 2012
Kerubismi

Kerubismi on harvinainen lapsuudessa ilmenevä ja peittyvästi periytyvä tautitila, joka aiheuttaa symmetristä kasvojen luuston, erityisesti leukojen ja kasvojen alaosan, poikkeavaa suurentumista. Tämä johtuu normaalin luun tilalle kasvavasta kollageenisäikeitä ja verisuonia sisältävästä kudoksesta, joka sisältää monitumaisia jättisoluja. Tautitila on kivuton, ja se rajoittuu yleensä itsestään.
Kerubismi näkyy potilaissa vaihtelevasti. Toisinaan muutokset erottuvat vain röntgenkuvassa, toisinaan ne vaikuttavat voimakkaasti potilaiden ulkonäköön heidän ollessaan lapsia ja murrosikäisiä. Vaikka muutokset rajoittuvat yleensä kasvojen luustoon, tunnetaan tapauksia, joissa muutokset ulottuvat kylkiluihin asti. Kasvojen epämuodostumien lisäksi kerubismin seurauksena voi olla silmien asennonmuutos, ylähengitystietukos, uniapnea, puhumisen ongelmia ja puremisvaikeuksia hampaiston puhkeamisen ja kehittymisen häiriöiden vuoksi.
Kerubismin aiheuttaa geenin SH3BP2 mutaatio, joka sijaitsee kromosomissa 4pl 6.3, joka koodaa 561 aminohaposta koostuvaa proteiinia. Taudin ensimmäinen kuvaaja oli W. A. Jones, joka myös nimesi sen vuonna 1933. Nimen lähtökohtana oli potilaiden ulkonäkö, joka muistuttaa ylöskääntyneine silmineen renessanssimaalausten pulleaposkisia puttohahmoja, joita usein – vaikka väärin – nimitetään kerubeiksi. Kerubismin esiintyvyyttä ei tunneta, eikä sitä ole tapausten erilaisuuden vuoksi helppo määrittää. Vuoteen 2010 asti maailmalla tunnetaan yhteensä kaikkiaan noin 300 tapausta.
Kerubismi on luonteeltaan hyvänlaatuinen tautitila, jonka ennuste on yleensä erittäin hyvä. Oireet ilmenevät noin neljän vuoden iässä, ja tavallisesti muutokset etenevät hitaasti murrosikään asti, alkavat sitten pysähtyä ja taantua luun uudismuodostuksen johdosta. Noin 30-vuotiaina potilaiden ulkonäkö ei juurikaan poikkea tavanomaisesta. Hoito keskittyy puremisen ja nielemisen turvaamiseen. Koska tautitila paranee itsestään, esteettisiä korjausleikkauksia suositellaan lykättäväksi nuoruusikään saakka. Leukojen rekonstruointi luusiirteiden avulla saattaa joskus olla tarpeen.
Aiheesta muualla

Vicky Lucas: Human Body & Mind: Growing up with cherubism BBC Science
Laulaja-lauluntekijä

Laulaja-lauluntekijä Woody Guthrie.
Laulaja-lauluntekijä on muusikko, joka säveltämisen ja sanoittamisen lisäksi laulaa itse kappaleensa sekä usein säestää itseään jollakin säestyssoittimella.
Historiaa

Modernin laulaja-lauluntekijäperinteen mielletään kaupallisessa mielessä lähteneen alkujaan Pohjois-Amerikasta, jossa folkmusiikki nosti esiin suuren joukon omaa musiikkiaan esittäviä laulunkirjoittajia. Tyylilajin merkittävät pioneerit olivat Woody Guthrie, Lead Belly ja Pete Seeger.[lähde? ] Myöhemmin country-musiikin vaikutteiset esiintyjät teoksineen saivat alalla arvostusta ja suosiota merkittävästi. 1960-luvun lopun ja 1970-luvun alun Bob Dylan, Joni Mitchell, Paul Simon, Neil Young, John Denver, Gene Clark, Jackson Browne, Dave Mason, Jim Croce, Leonard Cohen, Donovan, Randy Newman, Gordon Lightfoot, Nick Drake, Fred Neil, Tom Rush, Phil Ochs, Eric Andersen, Carly Simon, Cat Stevens, Bruce Cockburn, Van Morrison, Townes Van Zandt, Harry Chapin, James Taylor, Loretta Lynn ja Johnny Cash eivät kaihdakaan ottaa lauluissaan kantaa maailman tapahtumiin. He säilyttivät henkilökohtaisen tuntuman kannanotoissaan.
Historiaa > Laulaja-lauluntekijät 1970-luvun jälkeen

1970-luvun lopussa ja 1980-luvun alussa laulaja-lauluntekijöiden mukaan liittyi joukko artisteja kuten Bruce Springsteen, Mark Heard, Lucinda Williams, Patti Smith, Stevie Nicks, Cheryl Wheeler, Warren Zevon ja punkvaikutteiset Sting, Peter Case sekä Paul Westerberg.
1980-luvun lopusta alkaen esiin ovat nousseet muun muassa Suzanne Vega, Tracy Chapman, Nanci Griffith, K.D. Lang, Tori Amos, Alanis Morissette, Sarah McLachlan, Sheryl Crow, Victoria Williams, Patty Griffin, Jewel, Lisa Loeb, Natalie Merchant, Joan Osborne, Dave Matthews ja Elliott Smith. 2000-luvulla esille nousivat muun muassa Ray LaMontagne, Steve Millar, Jolie Holland ja Richard Buckner.
1990-luvulta alkaen laulaja-lauluntekijät ovat usein levyttäneet omille pienille levymerkeilleen.[lähde? ] Tämän omaehtoisen tyylilajin edustajiin kuuluvat muun muassa Jann Arden, Dar Williams, Ani DiFranco, Richard Shindell, David LaMotte, Willy Porter, David Wilcox, Annie Gallup, Patty Larkin, Pierce Pettis, Peter Mulvey, Jennifer Kimball, Ellis Paul, Alison Breitman, Brooks Williams, Christopher Williams. 2000-luvun puolivälin muusikoihin kuuluivat muun muassa Ralston Bowles, Jonathan Byrd, Antje Duvekot, Michael Bowers, Juliet Wyers, Anais Mitchell, Todd Snider, Josh Ritter, John Francis ja Bill Mallonee.